بولوجو ترور تشکیلاتی پ.کا.کا-نین سوریه-ده کی قولو اولان پ.ی.د-نین منبیچ-ده دیرناق آراسی موختاریت اعلان ائتمه‌سینه تورکیه سرت رئاکسیا گؤستردی.
تورکیه‌نین بو قراری اصلا قبول ائتمه‌یه‌جگینی بیلدیرن باش ناظیرین یاردیمجیسی و حکومت سؤزچوسو نومان کورتولموش منبیچ-ین منبیچ-‌لیلرین اولدوغونو سؤیله‌دی. او، تورکیه‌نین موقعی‌نین دقیق اولدوغونو وورغولایا‌راق دئدی:
"تورکیه بوتون طرف‌لرله دانیشیق‌لار آپاریر. سوریه-نین قوزیی ینده کورد قارداش‌لاریمیزین وارلیغی تورکیه-نی ناراحات ائتمیر، آنجاق ترور تشکیلاتی‌نین سوریه-نین قوزیینی بیر ترور دؤولتینه چئویرمه‌سی بیزی ناراحات ائدیر. بونا گؤره ده دیرناق آراسی موختاریت اعلان‌لاری‌نین بیزیم اوچون هئچ بیر دیری، معناسی یوخ‌دور.
بونونلا علاقه‌لی اولا‌راق هم آمریکا-لیلارلا، هم ده روس‌لارلا گؤروش‌لریمیز داوام ائدیر. اول ده دئدیگیمیز کیمی، منبیچ منبیچ‌لی‌لرین‌دیر. منبیچ-ی ترور تشکیلاتی داعش-دن قورتامایی دوشوندوگوموز حالدا، دموگرافیک یاپیی دییشن باشقا بیر سلاح‌لی تشکیلاتین اورادا یئرلشدیریلمه‌سی‌نین سوریه-ده باریش‌ین برپاسینا کمکی اولماز. و بیر داها تکرار ائدیریک: دیرناق آراسی بو موختاریت اعلان‌لاری‌نین تورکیه اوچون هئچ بیر معناسی یوخ‌دور".
